Berlingske Tidende, 1832-06-06
Paris, den 26de Mai. Endnu hviler et hemmelighedsfuldt Mørke over Hertugindens af Berrys Opholdsted, thi den Efterretning, som for nogle Dage siden læstes i de legitimistiske Blade, at hiin allerede igjen var kommen til Niza, er ikke stadfæstet. Ministrene synes at troe, at hun er landsat i Spanien. Embedsmænd, som vel ikke staae saa høit, men maaskee ere bedre underrettede, ved blive deres Paastand, at hun var landet i la Ciotat og ved Douanebetjenternes Gunst undkommen til Niza. Andre, som ere indviede i Politiets Hemmeligheder, ville vide, at hun endnu er skjult i Frankrige. Skulde hun virkelig være kommen til en Spansk Havn, saa vilde en eller anden af vore Consular agenter have underrettet Regjeringen derom; det samme vilde have været Tilfældet, dersom hun var kommen til Niza; det er en meget forstandig og Regjeringen hengiven Fransk Consul Skulde hun derimod, saaledes som Mairen i la Ciotat paastaaer, være gaaet i Land ved høilys Dag i denne Bye, saa er det ubegribeligt, hvorledes Politiet har tabt hendes Spor, uden hidtil at kunne finde det igjen. Hvortil nytte da de 3 Milliloner, som ere tilstaaede Regjeringen til hemmelige Øjemeed, naar den derved ikke sættes i Stand til at anvende bedre og paalideligere Midler end Politiets Opsyn, Da hiin Sum forlangtes af Kamrene, erklærede Ministrene, at den især skulde anvendes til at tilintetgjøre Carlisternes Mytterier, og nu, ved det første vigtige Forsøg, som hiint Partie har vovet, lægger Politiet sin Afmagt for Dagen! Semaphore de Marseille anfører følgende Grunde, der bestyrke den almindelige Overbeviisning, at Prindsessen var ombord paa Carlo Alberto: 1) Breve af 24de, 26de, 27de April fra Livorno, Genua og Niza bevidne, at Hertuginden havde indskibet sig paa Carlo Alberto. 2) Den 30te om Morgenen vare 2 til 3000 Mennesker forsamlede paa Pladsen de la Tourette i Marseille, for at vente den ny Lyksalighed, der havde været dem lovet i 15 Maaneder. 3) Den Gensdarme, som talede med Carlo Albertos Capitain den 3die Mai i Læe af Planier, gjenkjendte Hertuginden, som var paa Dækket. 4) Samme Dags Eftermiddag lagdes Beslag paa Carlo Alberto ved la Ciota6) Man har bemærket, at alle de Personer, som vare ombord paa Carlo Alberto, viiste den foregivne Enke Ferrari den største Respect. 6) Det Jndvendige af Skibet var prydet med Henrik Vtes Jnsignier og Problemmer. 7) Neppe var Skibet Carlo Alberto kommet til Toulon, før det bragtes til Corsica 8) To Dage derefter førtes fire mandlige Jndividuer, som havde været paa Skibet, tilbage til Fængslet i Marseille, ikkun RosaStagliano fritoges herfor. 9) Alle Officererne paa Sphinx og le Negour have ligeledes gjenkjendt Hertuginden af Berry i RosaStaglianos Person. 10) Hertuginden selv, forundret over at man tillagde hende dette Navn, har yttret sin fuldkomneste Misfornøielse dermed og erklæret, at hun aldrig har skjult sig under et falsk Navn. 11) Autoriteterne i Toulon have aldrig, i det mindste ikke i de første Dage, gjort nogen Hemmelighed af Prindsessens Nærværelse paa Carlo Alberto. 12) Autoriteterne i Marseille vare ligeledes enige herom i Begyndelsen og nægtede det først siden. 13) En Mængde Blomstændigheder bekræfte Kjendsgjerningen. - Bemeldte Blad tilføjer: "see vi hen til dette Gøglespil, saa vil den hemmelighedsfulde Overbærenhed med Hertuginden være et sikkert Underpant paa nye Jntriguer, nye Mytterier, nye Forstyrrelser, Fra Lyon skrives: "Hos os er Stilstand i Alt, meest i Handelen. Den kolde Luft i de sidste Uger lader frygte, at Moorbærtræerne og Silkeavlen - hvorpaa Lyons vigtigste Jndustrie beroer i Aar mislykkes og Prisen paa Silke forhøies. Derfor ere allerede betydelige Opkjøb af Silke skeete. – Choleras Udbrud i Provindserne, Urolighederne i Marseille, i Grenoble, og i andre det sydlige Frankriges Byer og Egne, have tilføjet Silkefabricationen i Lyon stor Skade. - Choler a nærmer sig os langtsomt, i det sumpige District La Bresse, Departement de Ain, 8 Lieues herfra, har en dødelig Sygdom yttret sig blandt Hønsene. Sligt har man paa flere Steder bemærket som Choleras Forvarsel. Desuagtet troe Mange af Almuen ikke paa Choleras Existents. Maaskee vil Periers Død overtyde dem om det Modsatte. - Ministeriets halve Forholdsregler beskylder man for at være Aarsag til at Juste Miliens Partie daglig formindskes. Republikanerne vinde derved meer end Carlisterne, hvis Tal imidlertid ikke aftager.